Det trængte boligmarked i København får nu en hjælpende hånd fra pensionsselskabet Sampension.

Selskabet har fundet nogle tomme erhvervslejemål frem af skuffen og vil omdanne dem til boliger. For eksempel 150 kvadratmeters lejligheder ved Christiansborg til 15.000 kroner om måneden.

Læs også : Boligkøbere byder igen over prisen i København

Selvom dét måske ikke er for alles pung, prikker det alligevel boligmarkedet i den rigtige retning:

- Der er noget, der hedder en flyttekæde-effekt. De nye boliger starter en kæde af ledige boliger på markedet, siger professor ved Statens Byggeforskningsinstitut, Hans Stifter Andersen.

"Der er en del tomme kontorer i København og omegn. Nogle af dem kunne med ekstra investeringer laves om til boliger" henrik olejasz larsen, investeringsdirektør, sampension

Kræver ombygning

København får hver måned omkring 1.000 nye indbyggere, og det kan være svært at få plads til de mange nye københavnere. Men med lidt ombygning, kunne boligkabalen hjælpes på vej:

Læs også : Prisstigningen på villaer den højeste i fem år

- Der er en del tomme kontorer i København og omegn. Nogle af dem kunne med ekstra investeringer laves om til boliger, siger investeringsdirektør i Sampension, Henrik Olejasz Larsen.